Среда, 4.12.2013 14:53. Рубрика: Грамадства Шаша Мінск-Гомель пасля рэканструкцыі змянілася адчувальна: стала больш бяспечнай, хуткаснай і… прамой. Вадзіцелям аўтатэхнікі гэтыя перамены даспадобы, а вось спектр адносін да дарожных перамен насельніцтва прылягаючых паселішчаў і работнікаў аб’ектаў прыдарожнага сэрвісу вагаецца ў шырокіх межах. І калі на станоўчым полюсе сканцэнтраваны абстрактныя выгоды ў выглядзе павышэння якасці асяроддзя існавання — маецца на ўвазе бяспека руху, змяншэнне шуму і загазаванасці паветра, то на адмоўным ляжаць у першую чаргу канкрэтныя матэрыяльныя страты пэўных арганізацый і груп мясцовых людзей.